# Forslag til ny § 29b i forskrift 22. mars 2002 nr. 313 om utøvelse av jakt, felling og fangst - om kunstig lys ved åtejakt på villsvin og ettersøk av villsvin om endring

**I**

I forskrift 22. mars 2002 nr. 313 om utøvelse av jakt, felling og fangst gjøres følgende endringer:

Ny § 29b om kunstig lys ved åtejakt på villsvin og ettersøk av villsvin

**Hjemmel:** Fastsatt av Miljødirektoratet xx.xx.2020 med hjemmel i lov 29. mai 1981 nr. 38 om jakt og fangst av vilt (viltloven) § 20, jf. delegeringsvedtak i forskrift 2. februar 1982 nr. 592.

§ 29b. *Kunstig lys ved åtejakt på villsvin og ettersøk av villsvin*

Fast montert kunstig lys kan benyttes ved åtejakt på villsvin.

Kunstig lys kan benyttes ved ettersøk av påskutt villsvin. Ved ettersøk skal bruk av kunstig lys varsles i samsvar med viltloven § 20 fjerde ledd.

Med kunstig lys i første og annet ledd menes lyskilder som gir synlig lys som belyser arealet foran lyskilden.

**II**

Bestemmelsen trer i kraft straks.